మహేశ్బాబు సినిమాలంటే భారీ సెట్టింగ్ల హంగామా కనిపిస్తోంది. ప్రిన్స్ తాజా చిత్రానికి కూడా అదే ఫాలో అవ్వబోతున్నాడట కొరటాల. త్వరలోనే 'స్పైడర్'గా అలరించేందుకు సిద్ధమవుతున్న ప్రిన్స్ మహేశ్ బాబు... ఆ వెంటనే కొరటాల శివ దర్శకత్వంలో ఓ పొలిటికల్ డ్రామాలో నటించనున్నడన్న సంగతి తెలిసిందే. ఈ చిత్రానికి 'భరత్ అను నేను' టైటిల్ను పరిశీలిస్తుండగా తెలుగు రాష్ట్రాల రాజకీయాల నేపథ్యంలో తెరకెక్కబోతున్న ఈ మూవీకి ప్రీ ప్రొడక్షన్ పనులు శరవేగంగా జరుగుతున్నాయి. ఇక ఈ సినిమా కోసం భారీ అసెంబ్లీ సెట్ వేసే పనిలో కొరటాల తలమునకలయ్యాడు. సాధారణంగా మహేశ్ సినిమాలంటే భారీ సెట్టింగ్లతో కూడుకుని ఉంటాయి. 'ఒక్కడు'లో ఛార్మినార్, 'అర్జున్' కోసం మధుర మీనాక్షి టెంపుల్, 'సైనికుడు' కోసం డీజీపీ ఆఫీస్ వంటి భారీ సెట్టింగ్లను తీర్చిదిద్దారు. అయితే ఇవన్నీ గుణశేఖర్ దర్శకత్వంలో తెరకెక్కినవే కావడం విశేషం. ఇక 'భరత్ అను నేను' చిత్రంలో ప్రిన్స్ ముఖ్యమంత్రిగా నటిస్తున్నాడు. సినిమా సగభాగం అసెంబ్లీ ఆవరణలోనే చిత్రీకరించాల్సి ఉండటంతో.. అక్కడ షూటింగ్కు అనుమతి ఇవ్వాల్సిందిగా తెలంగాణ సర్కారును కోరింది కొరటాల టీమ్. కానీ, సర్కారు తిరస్కరించడంతో హైదరాబాద్ నగర శివార్లలో పెద్ద అసెంబ్లీ సెట్ వెయ్యాలని ఫిక్స్ అయ్యారు. మరి ఈ చిత్రం కూడా 'ఒక్కడు'లా విజయకేతనాన్ని ఎగరవేస్తుందో లేదో చూడాలి.
maheshbaabu cinemalante bhari settingla hangama kanipistondi. prins taja chitraaniki kuudaa adhe falo avvabotunnadata koratala. twaralone 'spider'gaa alarinchenduku siddhamavutunna prins mahesh baabu... aa ventane koratala shiva darsakatvamlo oo political draamaalo natinchanunnadanna sangati telisinde. ee chitraaniki 'bharat anu nenu' taitilnu pariseelistundagaa telugu rashtrala rajakeeyala nepathyamlo terakekkabotunna ee mooveeki pree production panulu saravegamgaa jarugutunnaayi. ika ee sinima kosam bhari assembley sett vese panilo koratala talamunakalayyadu. saadhaaranamgaa mahesh cinemalante bhari settinglatho koodukuni untaayi. 'okkadu'loo charminar, 'arjun' kosam madhura meenakshi tempul, 'sainikudu' kosam dgp offies vanti bhari settinglanu teerchididdaaru. ayithe ivannee gunasekhar darsakatvamlo terakekkinave kaavadam visesham. ika 'bharat anu nenu' chitramlo prins mukhyamantrigaa natistunnadu. sinima sagabhagam assembley aavaranalone chitrikarinchaalsi undatamtho.. akkada shootingku anumati ivvaalsindigaa telamgaana sarkaarunu korindi koratala team. cony, sarkaaru tiraskarinchadamto hyderabad nagara shivaarlalo pedda assembley sett veyyaalani ficks ayyaru. mari ee chitram kuudaa 'okkadu'laa vijayaketanaanni egaravestundo ledho chudali.